**A Kollégiumok Főigazgatójának 2/2014. sz. határozata**

**a nemdohányzók védelméről és a dohánytermékek fogyasztásának, forgalmazásának egyes szabályairól szóló 1999. évi XLII. Törvény végrehajtásáról**

**a Nővérszálló vonatkozásában**

A nemdohányzók védelméről és a dohánytermékek fogyasztásának, forgalmazásának egyes szabályairól szóló 1999. évi XLII. törvénynek megfelelően valamint az e tárgyban 2012. február 2.-án kiadott KORL/1/2012. számú rektori körlevél alapján a Nővérszállóra vonatkozóan az alábbiakat rendelem el.

1. **A Nővérszálló épületeiben és az épület körfolyosóján tilos a dohányzás!**
2. A 2012. február 2.-án kiadott KORL/1/2012. számú rektori körlevél szerint a Nővérszálló nyílt (szabad) légterében kijelölhető dohányzó hely, azzal a megkötéssel, hogy nem lehet az épület bejárataitól számított 5 méteren belül. A kijelölt dohányzóhelyet táblával kell jelezni és nem éghető anyagú csikktartót kell elhelyezni.
3. A dohányzásra vonatkozó szabályok megtartásának ellenőrzése első sorban a gazdasági ügyintéző feladata, ami nem merül ki a tájékoztatás megadásával. Mindezek mellett minden nővérnek és munkavállalónak felhívom a figyelmét arra, hogy észlelt szabálytalanságok esetén figyelmeztetnie kell a szabálytalankodó személyt(eket) és fel kell hívnia a figyelmüket a dohányzásra vonatkozó szabályok megtartására.
4. Ezen felül ellenőrzési és intézkedési jogosultsága a
* főigazgatónak
* biztonságtechnikai főelőadónak (munka-tűzvédelmi szempontok szerint) van.
* hatósági személyeknek (ÁNTSZ, Tűzoltóság)
1. A törvényben foglalt tilalmak és korlátozások betartását a Budapest Főváros Kormányhivatala Népegészségügyi Szakigazgatási Szerve (ÁNTSZ) ellenőrzi és jogsértés esetén egészségvédelmi bírságot szab ki. A törvénysértő dohányzó 30 000 Ft-ig terjedő helyszínen kiszabott egészségvédelmi bírsággal sújtható, amelynek 30 napon belül történő meg nem fizetése esetén a bírság 50 000 Ft-ig terjedhet. A dohányzást érintő tilalmak, korlátozások megtartására vonatkozó ellenőrzési kötelezettség elmulasztása esetén 250 000 Ft-ig terjedő bírság szabható ki az ezen kötelezettségek betartásáért felelős személy, illetve 2 500 000 Ft-ig terjedő bírság az intézmény tekintetében.
2. Felhívom figyelmüket arra, hogy jelen határozat rendelkezéseit, az épületet bármilyen jogcímen használó (lakó, munkavállaló, külsős munkavállaló, vendég, stb.) köteles betartani. Az épületben bérleti jogviszony keretében helyiséget használó szerződéses partnerek érdekkörükhöz tartozó személyek magatartásáért, cselekményeiért és annak ellenőrzéséért a szerződésekben foglaltak szerint felelnek.
3. Továbbá felhívom a figyelmüket arra, hogy amennyiben a törvény által szabályozott dohányzási tilalmakat megszegő személy magatartásával összefüggésben az Egyetemnek kára keletkezik, az érintett személy Egyetemmel szembeni kártérítési felelőssége megállapításának lehet helye a vonatkozó jogszabályok alapján.

Budapest, 2014. január 20.

Dr. Godó Ferenc

 főigazgató